Rut Kalderon

Rut Kalderon (ivrit: רות קלדרון, nasida el 25 de Sietembre de 1961) es una akademika i politika [israeli]ana. Era diputada ala Knesset por el partido Yesh Atid entre 2013 i 2015.

Biografiya
Kalderon nasio en Tel Aviv, ija de un padre sefardi ke izo aliya desde Bulgaria durante los diyas del Mandato Britaniko, i una madre ashkenazia nasida en Almania. Eya kresio en una famiya ke eya deskrive komo "una kaza muy djudia, muy sionista, sekular-tradisionala-relijioza ke mesklava Ashkenaz i Sefarad, Betar i Ashomer Aatzair," i ambezo en eskolas publikas.The Heritage Of All Israel. The Jewish Week. 

Eskapo un BA enel Kolej Akademiko Oranim i la Universita de Haifa, i aresivio un MA i diskues un Ph.D. en Talmud de la Universita Ebrea de Yerushalayim. En 1989, eya aperturo el primer Bet Midrash sekular, pluralisto para ombres i mujeres.ALMA's Web Site  En 1996, eya fondo ALMA, una organizasion ke bushka azer ke los israelianos sekulares ambezen kultura djudia tradisionala. Era la apresentadora de un programa de TV enel Kanal 2 enel kual los musafires avlavan ensima de tekstos djudios klasikos i modernos.
Kariera politika
En 2012, dechidio azer parte del partido Yesh Atid, i aresivio el lugar No. 13 en la lista del partido para las eleksiones ala Knesset de 2013.Yesh Atid Knesset website  El partido aresivio 19 fotolyos, i eya paso a ser una de las muevas diputadas del payis.The New Faces Of The 19th Knesset. The Jewish Week.  El su primer diskorso en la Knesset, eya avlo konsejikas de la su vida i sitas del Talmud, kon el buto de azer de la Knesset i el payis un lugar kon eguardo i entendimiento, aziendo de este diskorso uno de los mas mirados en YouTube por los israelianos i djudios del mundo ese anyo.Meet the MK: Ruth Calderon. Jerusalem Post  Para las eleksiones de 2015, era la No. 15 en la lista del partido,Yesh Atid list Central Elections Committee i pedrio el su fotolyo kuando Yesh Atid solo aresivio 11 fotolyos.

Calderon esta divorsiada i tiene tres ijos. Bive en Tel Aviv.

Referensias

Atamientos eksternos
‘The Heritage Of All Israel’. Diskorso de Rut Kalderon en la Knesset, tresladado al inglez.
Klip en YouTube kon titolos en inglez del su diskorso en la Knesset
In New Knesset, a True Maverick. Why Ruth Calderon, a Talmud scholar and rookie politician, has a shot at breaking the Orthodox monopoly on Judaism. Tablet Magazine 

Kateggoría:Politikos de Israel
Kateggoría:Yesh Atid
Kateggoría:Sefaradim‎
Kateggoría:Israelianas